Naj vas tudi letos »dalmatinsko« razvajamo! V nedeljo, 16. avgusta 2026, vas vabimo na 4. Dalmatinski večer na Hotizi, ki bo potekal v parku ribiča Tinča pri brodu. Čaka vas prijetno nedeljsko popoldne in večer ob odlični hrani, glasbi in družbi najdražjih ter prijateljev. Kulinarična ponudba bo na voljo od 16.00 ure dalje, glasbeno doživetje pa se začne ob 17.00. Za glasbeno vzdušje bo poskrbel Kvartet DUH, slovenska vokalna zasedba, ki s štiriglasnim petjem združuje tradicijo in sodoben glasbeni izraz. Njihov repertoar obsega slovenske popevke, zimzelene melodije, dalmatinske pesmi in izbrane tuje uspešnice. Glasbena gostja večera bo Nastja Gabor. Za ljubitelje morske kulinarike bodo naši kuharji pripravili: orado na žaru buzaro girice ocvrte lignje po hotiško Na voljo bodo tudi različni koktajli, pripravljeni na nekoliko drugačen način. Pridružite se nam na nepozabnem dalmatinskem doživetju, prepustite se glasbi, kulinariki in prijetnemu vzdušju ter preživite čudovit poletni večer na Hotizi. Vabljeni!